Vaccinul de la Moderna are o eficacitate de peste 90% şi la şase luni de la rapel.
Moderna a declarat că vaccinul anti-Covid oferă o protecţie puternică împotriva virusului şi la şase luni de la rapel. Moderna lucrează la alte vaccinuri, destinate variantei descoperite în Africa de Sud. SUA vor primi alte 300 de milioane de doze până la sfârşitul lui iulie.
Moderna a declarat că vaccinul anti-Covid oferă o protecţie puternică împotriva virusului şi la şase luni de la rapel, relatează Reuters. Are o eficacitate de peste 90% împotriva tuturor cazurilor de Covid-19 şi mai mult de 95% împotriva cazurilor grave.Compania producătoare de vaccinuri a început, de asemenea, să testeze noi versiuni ale vaccinului pentru mutaţia B.1.351., care a fost descoperită în Africa de Sud.Vaccinul Moderna este autorizat în peste 40 de ţări. Foloseşte tehnologia ARNm, care instruieşte celulele umane să producă proteine care imită coronavirusul.Compania din Cambridge, Massachusetts a livrat aproximativ 132 de milioane de doze la nivel global, inclusiv 117 de milioane de doze pentru Statele Unite. De altfel, SUA vor primi alte 300 de milioane de doze până la sfârşitul lunii iulie.